《和刘后村梅花百咏》
宋代·方蒙仲

拾遗当日醉于诗，江路寻梅兀似痴。
花底柳边真梦事，居然短褐鬓如丝。

作者简介：（1214—1261）宋兴化军莆田人，初名澄孙，字蒙仲，以字行。方大东子。理宗淳祐七年进士。历邵武军教授，泉州通判。知邵武军，表倡儒术，请立樵川书院，以广教学，治以最闻。官至秘书丞。始以文字见知于贾似道。及似道相，独求外补。有《女教》、《通鉴表微》、《洞斋集》。